Publication: Magyar Közlöny
Issue: MK-2010-49 (Year: 2010, Number: 49)
Era: contemporary
Section: Jegyzõkönyv („SOLAS 1974/1978.”) mellékletének kihirdetésérõl szóló 35/2001. (X. 12.) KöViM rendelettel bevezetett
Paragraph Index: 225

(2) Az R. 1. számú melléklet 2. pont 2.5. alpontja helyébe a következõ rendelkezés lép: „2.5. A szervezet nem függhet a hajók tulajdonosaitól, üzemben tartóitól, a hajók és felszereléseik gyártásában, javításában és értékesítésében gazdaságilag érdekelt természetes személyektõl vagy jogi személyektõl. A szervezet bevétele jelentõs mértékben egy gazdálkodó szervezettõl nem függhet. A szervezet jogszabályban elõírt tevékenységet nem végezhet, ha a szervezet és a hajó tulajdonosa, illetve üzemben tartója között üzleti kapcsolat van vagy a szervezet vezetõ tisztségviselõje és a hajó tulajdonosa, illetve üzemben tartója között hozzátartozói kapcsolat van. Ilyen összeférhetetlenség a szervezet alkalmazásában álló felügyelõk tekintetében sem állhat fenn.”

Source: https://magyarkozlony.hu/hivatalos-lapok/d21a6b237291de7b836f1e20722c8196d6aea5e1/dokumentumok/27811b436aeaf4a741d843e7e7ba0a41a43c015a/letoltes